Vrou gevonnis vir moord op manCarolina Visser. Foto: SAPD Lt.kol. Moatshe Ngoepe, woordvoerder van die polisie, het gesê Visser is in die hooggeregshof in Polokwane tot lewenslange tronkstraf gevonnis vir die moord op Leon Potgieter (62). Potgieter is op 19 Februarie verlede jaar by die egpaar se huis in Kampersrus buite Hoedspruit doodgeskiet. Visser is tot ŉ bykomende drie jaar gevonnis vir die onwettige besit van ŉ vuurwapen en ses maande vir die besit van ongelisensieerde ammunisie. Volgens Ngoepe het Visser beweer sy was die slagoffer van huishoudelike geweld. Sy het egter nooit ŉ saak by die polisie aanhangig gemaak in die verband nie. Visser het Potgieter drie keer in die kop geskiet. Sy liggaam is later in die egpaar se bed gevind.